Potockiai

Potockiai (arba Patackai, , , ) – ATR didikų giminė.

Giminė 

Kilusi iš Potoko (Krokuvos vaivadijoje) savininkų. Minima nuo 1236 m., didikais tapo XIV a. pabaigoje. XVI a. pirmoje pusėje persikėlė į Haličą (turėjo ten didelių dvarų). Nuo XVII a. giminiavosi su LDK didikais Radvilomis ir ėmė daryti įtaką valstybės politikai. Nuo XVIII a. ketvirtojo dešimtmečio įtakinga ATR santvarkos, liberum veto ir pasipriešinimo reformoms partija. Dėl įtakos valstybės valdymui varžėsi su Čartorickių Familijos grupuote (Potockiai ieškojo Prancūzijos ir Švedijos, o Čartorickiai – Rusijos paramos).

Žymiausieji Potockiai 

 Stanislovas Ravera Potockis (1579–1667), nuo 1654 m. Lenkijos d. etmonas, nuo 1655 m. Kijevo, nuo 1658 m. Krokuvos vaivada. Dalyvavo ATR karuose su Rusija, Turkija, Švedija. Jo vaikaitis: 
 Jozefas Potockis (1673–1751) 1702–1744 m. buvo Kijevo vaivada, 1707 ir 1735–1751 m. Lenkijos didysis etmonas, 1748 m. Krokuvos kaštelionas. 
 Mikalojus Potockis (1595–1651), nuo 1646 m. Lenkijos didysis etmonas, kovojo su B. Chmelnickio kazokais. 
 Vaclovas Potockis buvo žymus XVII a. lenkų poetas. 
 Stanislovas Feliksas Potockis – vienas Gegužės 3 d. konstitucijos ir Ketverių metų seimo reformų priešininkų, Targovicos konfederacijos pirmininkas.
 Joachimas Karolis Potockis (1725–1791) – Lietuvos pataurininkas, Terebovlios ir Gribuvo seniūnas, Baro konfederatas.
 Ignotas Potockis (1750–1809) 1783–1791 m. buvo LDK rūmų, 1791–1793 m. didysis maršalka. 1773 m. vienas veikliausių Edukacinės komisijos narių; Ketverių metų seimo reformų šalininkų (vadinamosios patriotų partijos) vadovas, su H. Kołłatajumi parašė Gegužės 3 d. konstituciją. 1794 m. sukilimo vyr-bės užs. reikalų m-ras. Jo brolis: 
 Stanislovas Kostka Potockis buvo vienas minėtos partijos vadų, vėliau Varšuvos kun-tės, Lenkijos karalystės politikas, polit. rašytojas, meno mecenatas. 
 Janas Potockis – rašytojas ir istorikas.
 Alfredas Potockis (1817–1889) 1867–1870 m. buvo Austrijos žemės ūkio ministras, 1870–1871 m. ministras pirmininkas, 1875–1885 m. Galicijos vietininkas.

Genealogija 

    Motiejus – Krokuvos vėliavininkas XV amžiuje 
      |
   Jokūbas
      |
  Mikalojus
      |_
      |           |            |   
    Jokūbas      Steponas   Andžejus
      |           |            |
  Mikalojus     Povilas     Stanislovas
      |           |         ___|___
   Petras       Teodoras   |       |     
                      Anžejus      Feliksas
                          |          ___|_
                      Juozapas      |       |     |
                          |   Mikalojus Juozapas  Stanislovas
                      Stanislova         |
                         ___|    Pranciškus
                        |        |       |
                      Jonas  Severinas  Stanislovas
                        |       |        ___|___
                    Alfradas   Levas    |       |
                        |       Stanislovas    Mečislovas
                      Alfredas
                        |_
                        |                 |
                      Pranas (1851–1915) Josifas
                   _|_       _|_
                  |           |     |           |
               Alfredas    Jurgis  Romanas  Juzefas        
                                                |
                                          Petras Stanislovas

Šaltiniai